SATTVA - Centar zdravlja i sreće

Više od daha - besplatna radionica o dahu i meditaciji
2020-02-19 18:00 - 19:30, 2020-02-12 18:00 - 19:30 (Europe/Zagreb) | Gradska knjižnica i čitaonica “Metel Ožegović” Varaždin, Odjel za djecu i mlade, Augusta Cesarca 10, Varaždin, Varaždinska, 42000, Croatia (Local Name: Hrvatska)
Otkrijte kako snagom daha ovladati svojim umom i iskusite trenutni mir i opuštenost.
Dođite na 90-minutnu besplatnu radionicu i dobijte uvid u Sudarshan Kriyu™ – tehniku disanja koja je promijenila život milijunima.
Što ćete otkriti na radionici ‘Više od daha’:

Uvod u Sudarshan Kriyu™, tehniku disanjakoja se podučava na Programu sreće
Tehniku za brzo podizanje energije koja istovremeno razbuđuje i opušta vaš um– Ponesite je kući i prakticirajte svakodnevno!
Mir i staloženost kroz jedinstvenu vođenu meditaciju
Dragocjene ključeve kojima možete utjecati na svoje misli i emocije
Snagu pozitivnogokruženja ljudi sličnih razmišljanja

Ovladaj snagom daha i transformiraj svoj život!
Bez daha = nema života
Što smo prvo učinili u životu? Udahnuli smo…
Što će biti posljednje što ćemo učiniti u životu? Izdahnuti ćemo…
Sve između je ono što nazivamo životom…
Svakodnevno udahnemo 10 000 litara zraka!
Dah ima sposobnost pročistiti naše tijelo, um i emocije – 70% toksina iz tijela uklanjamo kroz dah. No, koristimo samo 30% kapaciteta naših pluća!
Kvaliteta našeg života određena je kvalitetom našeg disanja.
No, nikad nismo učili o svom dahu!
Iskoristite svoj dah da bi ovladali svojim mislima i emocijama – to je ključ kvalitetne svakodnevnice. Pomoću Sudarshan Kriye™, znanstveno dokazane tehnike ritmičnog disanja koja se podučava na Programu sreće, moći ćete:

pristupiti ogromnom izvoru energije i neograničeno je koristiti!
otpustiti duboko ukorijenjeni stres i tjeskobu
povećati svoju produktivnost
nadići emocionalne blokade, otpustiti događaje iz prošlosti i ograničavajuća uvjerenja
iscijeliti svoje tijelo i ovladati svojim umom
iskusiti istinsko meditativno stanje

Više o Programu sreće i Sudarshan Kriyi™ saznajte na našoj besplatnoj radionici ‘Više od daha’.
Predavanje se održava u Gradskoj knjižnici i čitaonici “Metel Ožegović” Varaždin, Odjel za djecu, Ul. Augusta Cesarca 10 (Vila Bedeković).
Prijaviti se možete OVDJE.

Mala Sudarshan Kriya
2020-02-18 19:00 - 20:30, 2020-02-11 19:00 - 20:30, 2020-02-04 19:00 - 20:30, 2020-01-21 19:00 - 20:30, 2020-01-14 19:00 - 20:30 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
Znaš li da redovito prakticiranje ritmova daha prilikom sudarshan kriye dovodi u sklad tijelo, um i emocije? Znaš li da sudarshan kriya uklanja stres, umor i negativne emocije poput ljutnje, frustracije i depresije i ostavlja te mirnim i punim energije, te usredotočenim i opuštenim? Naravno da znaš…
Dođi u SATTVA – Centar zdravlja i sreće i ovaj utorak na redovni zajednički tjedni program s malom sudarshan kriyom. Očekuju te:
+ 3-stupanjska pranayama
+ bhastrika
+ mala sudarshan kriya
+ vedsko znanje
+ druženje
& mnoga sretna i nasmiješena lica!
Donacija:
+ 180 kn za 10 dolazaka u 3 mjeseca
+ 100 kn za 5 dolazaka u 2 mjeseca
+ 20 kn za 1 dolazak
Napomena: Program je otvoren samo onima koji su prošli Art of Living Program sreće (klikni za više informacija).

Joga - cjeloviti pristup
2020-02-18 18:00 - 19:00, 2020-02-13 18:00 - 19:00, 2020-02-11 18:00 - 19:00, 2020-02-06 18:00 - 19:00, 2020-02-04 18:00 - 19:00, 2020-01-23 18:00 - 19:00, 2020-01-21 18:00 - 19:00, 2020-01-16 18:00 - 19:00 and 2 more dates | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
OTKRIJMO ZAJEDNO ŠTO JE PRAVA JOGA!
Cjeloviti pristup jogi se temelji na programu i tehnikama Sri Sri Yoge koju širom svijeta podučava fondacija Art of Living. Približava iskustvo joge početnicima, a onima iskusnima produbljuje njihovu osobnu praksu. Ovo je jedinstveni sat joge koji uključuje pranayame, asane i relaksaciju
PRANAYAME
Tradicionalne tehnike upravljanja dahom kojima se on usmjerava, zadržava i otpušta kako bi se upravljalo suptilnim energijama i na taj način energiziralo tijelo i um, te otpustile emocije i stres. Ovdje ćemo raditi nekoliko varijanti, ovisno od sata do sata, uz stručno vodstvo i nadzor.
ZAGRIJAVANJE
Počinjemo s laganim pokretima tijela kako bi ga pripremili za aktivnost. Istezanja, rotacije i brzi pokreti u mjestu su standardni načini zagrijavanja. Završavamo s nekoliko krugova pozdrava suncu koje prvo radimo sporo, a onda ubrzavamo.
ASANE
Središnji dio sata joge se sastoji od stojećih, ležećih (trbuh i leđa) i sjedećih asana. Pažnja prati pokret i dah što dovodi do vraćanja uma u sadašnji trenutak. Asane se temelje na tradicionalnim hatha yoga asanama koje je Sri Sri Ravi Shankar, utemeljitelj Art of Livinga, postavio u jedinstvenu sekvencu koja potiče unutarnje buđenje.
RELAKSACIJA
Na kraju se opuštamo u ležećem položaju uz vođenu yoga nidru. Pažnju redom usmjeravamo u sve dijelove tijela, osjećamo kako smo energizirani i odmorni.
DONACIJA
Prvi sat je besplatan. Članarina za 4+1 dolaska u roku od 2 mjeseca iznosi promotivnih 100 kn za zaposlene, 70 kn za sve ostale, a za 8+2 dolaska u roku od 3 mjeseca 180 kn za zaposlene, 120 kn za sve ostale. Jedan sat iznosi 25/20 kn.
TERMINI, PRIJAVE I UČITELJI
Joga – cjeloviti prisup se održava u Sattva – Centru zdravlja i sreće svaki utorak i četvrtak od 18:00 do 19:00 sati. Nakon njega slijedi mala (utorkom) ili velika (četvrtkom) sudarshan kriya za one koji su prošli AOL Program sreće. Prijaviti se možete na licu mjesta (prvi sat je besplatan) ili na naše kontakte. Sat joge vode Ivan Palijan i Jasna Ćerić, dugogodišnji učitelji joge

Velika Sudarshan Kriya
2020-02-13 19:00 - 20:30, 2020-02-06 19:00 - 20:30, 2020-01-23 19:00 - 20:30, 2020-01-16 19:00 - 20:30, 2020-01-09 19:00 - 20:30 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
Znaš li da redovito prakticiranje ritmova daha prilikom sudarshan kriye dovodi u sklad tijelo, um i emocije? Znaš li da sudarshan kriya uklanja stres, umor i negativne emocije poput ljutnje, frustracije i depresije i ostavlja te mirnim i punim energije, te usredotočenim i opuštenim? Naravno da znaš…
Dođi u SATTVA – Centar zdravlja i sreće i ovaj četvrtak na redovni zajednički tjedni program s velikom sudarshan kriyom. Očekuju te:
+ 3-stupanjska pranayama
+ bhastrika
+ velika sudarshan kriya
+ vedsko znanje
+ druženje
& mnoga sretna i nasmiješena lica!
Donacija:
+ 180 kn za 10 dolazaka u 3 mjeseca
+ 100 kn za 5 dolazaka u 2 mjeseca
+ 20 kn za 1 dolazak
Napomena: Program je otvoren samo onima koji su prošli Art of Living Program sreće (klikni za više informacija).

TEČAJ AYURVEDSKOG KUHANJA S IVANOM PALIJANOM (1.dio)
2020-02-08 10:00 - 2020-02-09 13:00 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)
Drevno znanje ayurvede, znanosti o životu, omogućuje nam da svoje obroke planiramo sukladno našim potrebama, našoj tjelesnoj konstituciji, godišnjem dobu, dobijemo optimalnu količinu nutrijenata i energije, te oduševimo svih naših pet osjetila!

Naučimo pripremati obroke za naše specifične potrebe i potrebe naših ukućana
Osjećamo se laganima i punima energije uslijed eliminacije suvišne vrste i količine hrane
Pripremamo hranu na jednostavan način kako bismo zadržali maksimum hranjivih tvari
Usvojimo principe o pet elemenata i tri doše od kojih je sastavljeno naše tijelo i okolina
Osnovno znanje o prikladnosti pojedinih namirnica za određene tjelesne konstitucije
Naučimo razumijevati i osvijestimo procese u svojem tijelu o kojima ovisi naše zdravlje

Znati kuhati znači znati i jesti. Da bismo zadržali zdravlje trebali bismo jesti odgovarajuću vrstu hrane u odgovarajuću količini, odgovarajućim omjerima i pripremljenu na odgovarajući način. Ayurvedsko kuhanje znači baš to i nije nimalo komplicirano. Ayurveda je drevna vedska znanost o životu i bazira se na proučavanju prirodnih zakona i njihovom poštivanju.
Da bismo pripremili hranu na ayurvedski način, odnosno na način koji najviše odgovara našoj tjelesnoj konstituciji, trebamo usvojiti i razumjeti neke principe. Sve u našem tijelu i našoj okolini je napravljeno od pet elemenata (prostor, zrak, vatra, voda, zemlja), odnosno njihovih kombinacija koje čine tri doše (vata, pita, kapha). Naša tjelesna konstitucija je kombinacija tih doša i ovisno o onoj koja je dominantna, biramo hranu koju ćemo konzumirati.
Isti elementi, odnosno doše, su prisutni, dakako, i u hrani, a naučit ćemo i načine kako pripremiti namirnice kako bismo iz njih izvukli maksimum i učinili ih najprikladnijima za konzumaciju. Pravilo je da ih učinimo što probavljivijima, da omogućimo tijelu što lakšu eliminaciju suvišnih tvari, ne remetimo naše doše i učinimo ukusnima za prste polizati!
Art of Living
Tečaj ayurvedskog kuhanja se u Indiji unutar Art of Living fondacije podučava proteklih desetak godina, a zadnjih godina se podučava i u Europi. Podučavaju ga osposobljeni i motivirani učitelji, u čijem znanju i ukusnoj hrani već uživa na tisuće ljudi.
Art of Living fondacija djeluje od 1981. godine, utemeljio ju je Sri Sri Ravi Shankar, indijski duhovni učitelj i mirotvorac koji neumorno putuje svijetom i širi svoju viziju društva bez nasilja i pojedinca bez stresa.
Sadržaj tečaja
Na Tečaju ayurvedskog kuhanja imamo priliku naučiti i kušati:

Kako pripremati cjelovit obrok koji uključuje juhu, glavno jelo, prilog, salatu i desert
Veganske obroke koji potpuno zadovoljavaju sve potrebe našeg organizma
Praktično znanje i tehnike potrebne za pripremu kvalitetnih obroka
Teorijsko znanje o ayurvedi, o njenim principima i tumačenju prirodnih zakona
Znanje o namirnicama, njihovim svojstvima i odnosima prema pojedinim došama
Detox organizma prilikom 6 dana tečaja čija je posljedica osjećaj lakoće i energiziranosti

Preduvjeti
Nema ih. Svatko stariji od 18 godina može pristupiti tečaju. Preporučamo prije tečaja obaviti konzultacije s ayurvedskim liječnikom, ako još nisu napravljene. Ukoliko postoje neke zdravstvene tegobe ili netolerancija na hranu jelovnik na tečaju se prilagođava prema tome.
Što nakon toga?
Tečaj nam omogućava da uvedemo nove zdrave navike u svoju svakodnevicu. Principi koje ovdje naučimo i tehnike kuhanja koje isprobamo, omogućuju nam da svakom receptu i namirnici pristupimo na pravilan način pa čak i onu hranu koju volimo, a isprva ne djeluje da je u skladu s ayurvedskim principima i čini se da nam ne odgovara, možemo pripremiti na zdraviji način. Za holistički pristup zdravlju preporučamo ostale tečajeve Art of Livinga, Art of Living Program sreće za smanjivanje stresa i Sri Sri Yoga tečaj za fizičku kondiciju.
Cijena i plaćanje
Redovna cijena je 1150 kn. Cijena za ponavljače je 460 kn. Plativo je i do 6 rata kreditnim i bankovnim karticama.
Termini, prijave i učitelj
Radionica se održava 2 vikenda u 6 termina od po 3 sata, ukupno 18 sati. Subotom od 10 do 13 i 15 do 18 sati, a nedjeljom od 10 do 13 sati.
Prijaviti se i informirati možete na broj telefona: 042/350-513, mobitela 091/6000-245 (Ivan) ili na email sattva@sattva-centar.com.
Radionicu vodi Ivan Palijan, Art of Living učitelj s dugogodišnjim iskustvom i certificirani učitelj ayurvedskog kuhanja.
Ostale aktivnosti za vrijeme tečaja

Joga satovi*
Ayurvedski tretmani*
Jyotish konzultacije*
Meditacija
Kirtan večer
Izlet

*Nisu u cijeni tečaja, cijene prema važećem cjeniku SATTVA centra.
Smještaj u Sattva centru
U Sattva centru vam osiguravamo smještaj i obroke. Preporučena donacija za troškove smještaja i doručak je 80 kn. Preporučena donacija za ručak i večeru je po 40 kn.
REKLI SU O TEČAJU
„Radionica je odlično koncipirana – prvo se detaljno obrađuje teoretski dio kroz predavanje i raspravu nakon čega slijedi kuhanje i druženje. Naravno, hrana je jako ukusna, ali najviše mi se svidjela energija predavača i polaznika koji su uvelike pridonijeli doživljaju cijele radionice.“ Martina M. (Pula)
„Tečaj ayurvedskog kuhanja mi je bio izuzetno zanimljiv i kreativan. Topla preporuka svima koji se žele zdravo hraniti i obogatiti svoje kulinarsko znanje i umijeće. Bilo je kombinacija žitarica, grahorica, voća, povrća i originalnih začina koje mi nikada ne bi pale na pamet, a koje su bile više nego ukusne. Ivan je odličan prezentator, vidi se da jako voli to što radi.“ Dragana M. (Zagreb)
„Hvala za recepte i za sve što naučeno. U vrlo ugodnoj i ležernoj atmosferi otkrili smo svakakve tajne i prikazane su nam u praksi kroz kuhanje. Promijenila sam stajalište prema hrani i sada je promatram kroz potrebe i konstitucije u obitelji. Vidi se da Ivan radi s entuzijazmom, pa ga ovim podržavam da nastavi uživati u odabranom poslu.“ Kornelija M. (Cres)

Pulsna dijagnostika i osobne ayurvedske konzultacije u Čakovcu
2020-02-04 09:00 - 17:00 | Centar joge i meditacije Čakovec, Buzovečka 89, Čakovec, Međimurje, 40000, Croatia (Local Name: Hrvatska)
Dr. Nikhil M. Dongarkar, izvorni ayurvedski liječnik iz Indije i predstavnik Sri Sri Ayurvede Europe održava pulsnu dijagnostiku i osobne ayurvedske konzultacije u IAHV-ČK, Buzovečka 89, Čakovec.
Zašto doći na Ayurvedsko savjetovanje?
Ayurvedsko savjetovanje pomoći će vam da razumijete sebe i svoje tijelo iz perspektive Ayurvede – znanosti o životu.
Prema Ayurvedi, ako bolujemo od bolesti znači da postoji neravnoteža u Vata, Pitta i Kapha doshama – našem mentalno-fizičkom kompleksu.
Vratiti ravnotežu u naš sustav, ključ je za liječenje bilo koje bolesti!
Naadi Pariksha (pulsna dijagnostika)

Učinkovita Ayurvedska metoda za otkrivanje bolesti. Polaganjem prstiju na puls ruke ayurvedska liječnica može lako otkriti neravnotežu u tijelu i preporučiti djelotvornu terapiju.
Ayurveda je drevni sustav medicine, koji je od Svjetske zdravstvene organizacije priznat kao jedan od najstarijih cjelovitih sustava liječenja. Ayurvedski liječnik pristupa individualno svakom pojedincu, a cilj mu je pomoći osobi da ostvari i održi stanje zdravlja na prirodan, uravnotežen i cjelovit način.
Pulsna dijagnostika i Ayurvedska savjetovanja uključuju:

Procjenu trenutnog fizičkog i mentalnog zdravstvenog stanja
Otkrivanje bolesti i neravnoteža u tijelu
Individualne savjete o prehrani i načinu života
Preporuku ayurvedskih preparata za vraćanje tijela i uma u ravnotežu
Osobne i stručne savjete o cjelovitom pristupu zdravlju

Prema ayurvedi, prisustvo bolesti u našem sustavu ukazuje na neravnotežu u našim „došama“. Dovođenje našeg sustava natrag u ravnotežu je ključ za izlječenje. Ayurveda ima učinkovit alat za dijagnostiku bolesti koji se zove „nadi parikša“ ili pulsna dijagnostika. Nju obavlja ayurvedski doktor koji provjerava pacijentov puls na njenom/njegovom zapešću i ona/on može lako otkriti neravnoteže u tijelu i propisati učinkovite tretmane.
Terapije obično dolaze u dva oblika:

Pančakarma, petodijelni program čišćenja tijela, sastoji se od biljnih pripravaka, lagane prehrane i tjelovježbe, posebnih masaža i tretmana čišćenja
Biljni pripravci za vraćanje ravnoteže u tijelo

Ayurveda podržava zdravlje bez remećenja prirodne inteligencije tijela; ayurvedski tretmani nemaju negativnih nuspojava. Zbog ovoga, ljudi širom svijeta se sada okreću drevnom znanju ayurvede da im pomogne vratiti i zadržati optimalno zdravlje. Ayurveda se može koristiti samostalno ili kao nadomjestak alopatskoj terapiji.
O AYURVEDI:
Ayurveda je drevni indijski sustav prirodne i holističke medicine. U prijevodu sa sanskrta, ayurveda znači „znanost o životu“ (korijen riječi ayur znači dugovječnost ili život, a veda znači znanje).
Dok alopatska medicina ima sklonost usredotočiti se na bavljenje samom bolešću, ayurveda nam donosi znanje o tome kako spriječiti bolest i kako ukloniti njen uzrok u korjenu ako se pojavi.
OSNOVNI PRINCIPI AYURVEDE
Znanje o ayurvedi se usmeno prenosilo potomcima u obiteljima mudraca u Indiji dok nije preneseno u pisani oblik prije više od pet tisuća godina. Najstariji poznati tekstovi o ayurvedi su „Charaka samhita“, „Sushruta samhita“ i „Ashtanga hrudaya“. Ovi tekstovi opisuju pojedinosti načina na koje pet elemenata koje možemo naći u kozmičkom sustavu (zemlja, voda, zrak, vatra, prostor) utječu na naš individualni sustav i izlažu važnost držanja tih elementa u ravnoteži za zdrav i sretan život.
Prema ayurvedi, svaka osoba je pod utjecajem nekih elemenata više nego ostalih. To je zbog njihove prakriti, odnosno prirodne konstitucije. Ayurveda dijeli različite konstitucije u tri različite doše:

Vata doša, u kojoj prevladavaju elementi zraka i prostora
Pitta doša, u kojoj prevladava element vatre
Kapha doša, u kojoj prevladavaju elementi zemlje i vode

Doša ne utječe samo na oblik nečijeg tijela nego također i na sklonosti tijela (poput sklonosti prema određenoj vrsti hrane i probave) te na temperament, način djelovanja uma i emocije. Na primjer, element zemlje kod ljudi s kapha došom je vidljiv u njihovoj čvrstoj građi tijela, sporijoj probavi, jakoj memoriji emocionalnoj postojanosti. Većini je ljudi prakriti napravljen od dviju doša. Na primjer, ljudi koji su „pitta kapha“ će imati sklonosti i pitta i kapha doše, sa prevladavajućom pitom. S razumijevanjem osobina naše prirodne konstitucije možemo bolje učiniti što je potrebno da se održimo u ravnoteži.
CIJENA KONZULTACIJA
370 kn – redovna cijena; 340 kn za ponovljene konzultacije i obiteljski popust; 300 kn za djecu do 12 godina
TERMINI I PRIJAVE
Pulsna dijagnostika i osobne ayurvedske konzultacije se u IAHV-ČK, Buzovečka 89, Čakovec održavaju od 09 do 17 sati. . Rezervirajte svoj termin u trajanju od 30 minuta na 095 9002 138 (Mirjana).

Edukacija Art of Living volontera
2020-02-02 17:00 - 18:30, 2020-01-26 17:00 - 18:30, 2020-01-22 18:00 - 19:00, 2020-01-19 17:00 - 18:30, 2020-01-12 18:30 - 19:30 | SATTVA – Centar zdravlja i sreće, Varaždinska 20 C, Beretinec, Varaždinska županija, 42201, Croatia (Local Name: Hrvatska)

Put u Sofiju, Bugarska na radionicu i susret sa Sri Sri Ravi Shankarom
2020-01-27 08:00 - 2020-01-31 19:00 | Varaždinska županija
Sri Sri Ravi Shankar osobno podučava Otkrivanje beskonačnosti – Vigyan Bhairav u Bugarskoj.
KADA: 28. – 29. siječnja 2020., 19: 00-21: 30
GDJE: Sofija, Nacionalna palača kulture
⭐ Nakon što se registrirate, dobit ćete detaljne smjernice o Gurudevljevom programu u Bugarskoj, kao i korisne informacije o najboljim vegetarijanskim restoranima, taksi tvrtkama, mogućnostima razgledavanja itd.
⭐ Planirajte dolazak na Zračnu luku Sofija. Sri Sri stiže u Sofiju 27. siječnja i odlazi 31. siječnja 2020. godine.
⭐ Sri Sri odsjeda u hotelu Marinela, a svoju sobu možete rezervirati uz poseban popust korištenjem dolje navedene poveznice – najjeftinija opcija: 55 eura na noć za dvokrevetnu sobu:
LINK ZA POSEBNI POPUST ZA HOTEL
➡ ako želite rezervirati izravno na web stranici hotela, ovdje je popust kod za rezervaciju: AOL2020.
⭐Ako imate bilo kakvih pitanja, pošaljite nam e-poštu ili nas nazovite!
sana.alsbey@artofliving.bg, Whats app +359 899 17 20 15
NABAVITE ULAZNICE
